وینکوور

وینکوور يا وانکووېر په لویدیځه کاناډا کي یو لوی ښار دی چي د برېتايايي کولمبیا په ټیټ مینلینډ سیمه کي موقعیت لري. پخپل ولایت کي د ترټولو زیات نفوس لرونکي سیمي په توګه دغه ښار په۲۰۲۱ کال کي د کاناډا د سرشمیرنې له مخي ۶۲۲,۲۴۸ تنه وګړي لري. په وینکوور ښار کي د میټرو وینکوور سیمه د ۲.۶ میلیونه نفوس په درلودلو سره د کاناډا یو له ګڼ نفوسه سیمو څخه شمېرل کیږي. وانکووېر په کاناډا کي تر ټولو ګڼ مېشتی ښار ګڼل کيږي، او  په شمالي امریکا کې څلورم ګڼ مېشتی ښار ګڼل کیږي.

د مالوماتو پر بنسټ وانکووېر په کاناډا کي ګڼ توکميزه او ګڼ ژبی ښار دی، او ددې ځای ۴۹.۳ سلنه اصلي وګړي د انګلیسي ژبي اصلي ویونکي نه دي. همدارنګه یې ۵۴.۵ سلنه اوسېدونکي په اقلیت ډلو پورې اړه لري.   وینکوور په دودیزه توګه په کاناډا او نړۍ کي د استوګني لپاره یو له تر ټولو غوره ښارونو څخه شمیرل کیږي،    او د استوګنې د وړتیا له مخي په کاناډا او شاوخوا نړۍ کي یو له خورا قیمتي ښارونو څخه هم دی.  

د تاریخونو پر اساس په وینکوور کي انساني استوګنه ۱۰,۰۰۰ کاله دمخه پیل سوې او د اسکوامیش ، مسکیم ، او سلیل-واتوت (برارډ) خلک پکې اوسېدل.